
MAJSANG 


Der  er  forår  i  luften,  og  blomsterne  gror, 
og  hvert  levende  træ  sætter  skud. 
Hver  en  skabning,  der  lever  og  ånder  på  jord, 
synger  jubel-  og  vårtoner  ud. 

P.  Holme  Hansen. 


'  ERTRYK  KEOiEl 


r 


MISSION 

TSKÅB 


Hvad  betyder  mor  for  Dem?  Ordet  „mor"  repræsente- 
rer eller  betyder  noget  godt,  et  godt  liv.  Ærer  vi  vore 
mødre?  Det  vil  vi  gøre,  når  vi  opretholder  de  høje  idea- 
lers standarder,  som  hun  lærer  os.  Dersom  vi  omstyrter 
disse  idealer  og  bryder  dem  og  lever  et  verdsligt  liv,  så 
ærer  vi  ikke  vor  mor,  og  vi  knuser  ofte  hendes  hjerte. 
Hvor  der  er  kærlighed,  der  er  der  også  respekt  og  vilje 
til  at  følge  de  kærlige  anvisninger,  der  gives  os.  Jesus 
lærte  os  dette,  da  Han  sagde:  „Dersom  I  elske  mig,  da 
holder  mine  befalinger!",  og  på  samme  måde  fortæller 
vore  handlinger  om  vor  kærlighed  til  mor.  Dersom  vi 
ignorerer  hendes  anvisninger,  så  viser  vi,  at  vi  ikke  bry- 
der os  om,  hvad  hun  siger.  Kan  vi  holde  af  et  menneske, 
som  vi  ikke  agter  eller  respekterer? 

Lad  os  ikke  begrænse  os  til  at  hædre  mor  en  dag  om 
året.  Hver  eneste  dag  er  en  mors  dag.  Vi  skulle  hver  dag 
hædre  hende  og  vise  hende  vor  kærlighed.  Lad  os  gøre 
hendes  byrder  lettere  ved  at  hjælpe  hende.  Lad  os  for- 
tælle hende,  at  vi  påskønner  alt,  hvad  hun  gør,  og  lad  os 
i  vort  daglige  liv  lade  hende  og  alle  andre  vide,  at  vi  el- 
sker hende  og  skatter  hende  meget  højt,  idet  vi  efterlever 
de  retfærdige  principper,  hun  lærer  os.  Det  er  den  rette 
måde  at  hædre  mor  på! 

Edward  H.  Sørensen. 
Henry  J.  Løjborg.  Richard  C.  Jensen. 

Fortsat  artikel: 

„Hvem  er  mormonerne?44 

Vidner. 

I  juni  1829  var  oversættelsesarbejdet  tilendebragt.  Der  var 
blevet  anvendt  ca.  3  måneders  flittigt  arbejde  på  denne  opgave, 
sikønt  Joseph  Smith  havde  haft  pladerne  i  næsten  to  år.  I  al  i\vn 
tid  havde  han  benyttet  sig  af  enhver  forsigtighedsregel  for  at 
passe  på  dem,  for  at  han  ikke  skulle  miste  dem.  Ingen  fik  lov 
til  at  se  dem. 

Men  under  oversættelsen  havde  han  opdaget,  at  selve  bogen 
erklærede,  „at  tre  vidner  skal  se  den  ved  Guds  kraft  foruden 
ham,  til  hvem  bogen  skal  gives;  og  de  sikal  bevidne,  at  bogen 
og  de  ting,  den  indeholder,  er  sande,  og  der  er  ingen  anden, 
som  skal  se  den,  undtagen  nogle  få  i  overensstemmelse  med 
Guds  vilje  for  at  bære  vidnesbyrd  om  hans  ord  for  menneske- 
nes børn;  thi  Gud  Herren  har  sagt,  at  de  trofastes  ord  skal  tale, 
som  om  det  var  fra  de  døde." 

Blandt  dem,  som  for  en  væsentlig  del  hjalp  med  i  arbejdet, 
var  Martin  Harris  og  Oliver  Cowdery,  som  vi  allerede  har  set. 
En  anden  ung  mand,  David  Whitmer,  havde  også  hjulpet  til, 
selv  om  det  kun  var  et  kort  stykke  tid.  Da  disse  tre  erfarede, 
at  der  skulle  være  vidner,  tilbød  de  sig. 

Joseph  bad  til  Herren,  og  siden  sagde  han  til  de  tre,  at  der- 
som de  ville  ydmyge  sig,  ville  de  måske  få  privilegiet  at  se  de 
gamle  optegnelser  og  få  ansvaret  med  at  bevidne  overfor  ver- 
den, hvad  de  havde  set. 

En  sommerdag  i  året  1829  gik  Joseph  Smith,  Oliver  Cowdery, 
Martin  Harris  og  David  Whitmer  ud  i  skoven  i  nærheden  af 
Whitmers  hjem  i  den  sydlige  del  af  staten  New  York.  I  dagens 
lys  knælede  de  ned  i  bøn,  Joseph  bad  først,  fulgt  af  de  andre 
efter  tur.  Men  da  alle  havde  bedt,  havde  de  ikke  fået  noget 
svar.  De  gentog  det  hele,  stadig  uden  resultat.  Efter  dette  an- 
det mislykkede  forsøg  foreslog  Martin  Harris,  at  han  trak  sig 
tilbage,  da  han  følte,  at  det  var  ham,  der  stod  i  vejen  for  deres 
modtagelse  af  en  tilkendegivelse.  Med  Josephs  samtykke  for- 
lod han  dem. 

Igen  knælede  de  tre  ned  i  bøn,  da  de  lidt  efter  så  et  lys  over 
dem  i  luften,  og  en  engel  stod  foran  dem.  Han  holdt  pladerne 
i  isine  hænder,  og  roligt  og  behersket  vendte  han  dem  blad  for 
blad  for  deres  øjne,  så  de  kunne  se  indgraveringerne  derpå.  De 
hørte  derpå  en  stemme  over  dem  sige:  „Disse  plader  er  blevet 
åbenbaret  ved  Guds  kraft,  og  de  er  blevet  oversat  ved  Guds 
kraft.  Oversættelsen  deraf,  som  I  har  set,  er  korrekt,  og  jeg  be- 
faler jer  at  bære  vidnesbyrd  om  det,  I  nu  ser  og  hører." 

Joseph  forlod  så  Oliver  og  David  for  at  finde  Martin  Harris. 
Han  fandt  denne  ivrigt  bedende  og  forenede  sig  med  ham  i  al- 
vorlig bøn  itil  Herren.  Den  bøn  blev  hørt  med  en  lignende  op- 
levelse, som  de  andre  havde  haft. 

Som  følge  af  denne  oplevelse  skrev  disse  mænd  følgende  un- 
derskrevne erklæring,  som  fandtes  i  den  første  udgave  af  Mor- 
mons bog,  og  som  har  været  trykt  i  hver  eneste  udgave  siden  da. 


„Det  gøres  herved  vitterligt  for  alle  folkeslag,  stammer,  tun- 
gemål og  folk,  til  hvem  dette  værk  måtte  nå:  At  vi  gennem  Gud 
Faderen  og  vor  Herres  Jesu  Kristi  nåde  har  set  de  plader,  som 
indeholder  denne  optegnelse,  som  er  en  beretning  om  Nephis 
folk  og  ligeledes  om  lamaniterne,  deres  brødre,  og  ligeledes  om 
Jareds  folk,  der  kom  fra  tårnet,  om  hvilket  der  er  talt.  Og  vi 
ved  også,  at  de  er  blevet  oversat  ved  Guds  gave  og  kraft;  thi 
hans  røst  har  kundgjort  os  det,  hvorfor  vi  med  sikkerhed  ved, 
at  dette  værk  er  sandt.  Endvidere  bevidner  vi,  at  vi  har  set  de 
indgraveringer,  som  findes  på  pladerne,  og  at  de  er  blevet  os 
vist  ved  Guds  gave  og  kraft  og  ikke  af  noget  menneske.  Og  vi 
erklærer  i  al  troværdighed,  at  en  Guds  engel  kom  ned  fra  him- 
len, bragte  pladerne  og  lagde  dem  for  øjnene  af  os,  således  at 
vi  så  og  betragtede  dem  og  indgraveringerne  på  dem;  og  vi  ved, 
at  det  er  ved  Gud  Faderens  og  vor  Herres  Jesu  Kristi  nåde,  at 
vi  så  dem,  og  vi  bærer  vidnesbyrd  om,  at  disse  optegnelser  er 
sande.  Og  det  er  vidunderligt  for  vore  øjne.  Ikke  desto  mindre 
bød  Herrens  røst  os,  at  vi  skulle  bære  vidnesbyrd  derom,  hvor- 
for vi  bærer  vidnesbyrd  derom  for  at  være  lydige  mod  Guds 
befalinger.  Og  vi  ved,  at  dersom  vi  er  trofaste  i  Kristus,  vil  vi 
kunne  holde  vore  klæder  rene  for  alle  menneskers  blod  og  blive 
fundet  uplettede  for  Kristi  domstol  samt  bo  hos  Ham  evinde- 
ligt i  himlene.  Og  ære  være  Faderen,  Sønnen  og  den  Helligånd, 
som  er  een  Gud.    Amen." 

Oliver  Cowdery. 

David  Whitmer. 

Martin  Harris. 


Foruden  de  tre  vidner  var  der  otte  andre,  som  så  pladerne. 
Deres  oplevelse  var  imidlertid  ikke  forbundet  med  noget  mira- 
kuløst. Det  skete  kun  en  eller  to  dage  efter,  at  englen  havde 
vist  de  tre  optegnelserne. 

Joseph  Smith  indbød  otte  mænd  til  at  se  pladerne.  De  sam- 
ledes omkring  ham,  og  han  viste  dem  optegnelserne.  Det  var 
igen  i  dagens  fulde  lys.  Hver  eneste  af  dem  fik  fuldstændig 
lov  til  at  gennemblade  den  mærkelige  optegnelses  uforseglede 
del  og  nøje  undersøge  indgraveringerne.  Der  var  ikke  noget 
hemmeligt  ved  det  og  ingen  tilkendegivelse  af  himmelske  væ- 
sener. Det  var  en  ligefrem  oplevelse  og  erfaring,  fyldt  med 
kendsgerninger,  som  alle  deltog  sammen  i.  Her  er  deres  vid- 
nesbyrd om  det.  Det  er  ligeledes  blevet  trykt  i  alle  udgaver  af 
Mormons  bog. 

„Det  gøres  herved  vitterligt  for  alle  folkeslag,  stammor,  tunge- 
mål og  folk,  til  hvem  dette  værk  måtte  nå:  At  Joseph  Smith, 
oversætteren  af  dette  værk,  har  vist  os  de  omtalte  plader,  der 
ser  ud,  som  de  var  af  guld;  og  alle  de  blade,  som  ovennævnte 
Smith  har  oversat,  har  vi  holdt  i  vore  hænder,  og  vi  så  også 
indgraveringerne  derpå,  der  altsannmen  har  udseende  af  at 
være  ældgammelt,  kunstfærdigt  udfort  arbejde.  Og  vi  bærer 
vidnesbyrd  i  al  troværdighed,  at  ovennævnte  Smith  har  vist  os 
de  omtalte  plader;  thi  vi  har  set  dem  og  loftet  på  dem  og  ved 
med  vished,  at  omtalte  Smith  har  dem.  Og  vi  giver  vore  navne 
til  verden  for  at  bevidne  overfor  verden,  hvad  vi  har  set;  og  vi 
lyver  ikke,  Gud  er  vort  vidne." 

Christian  Whitmer. 

Jacob  Whitmer. 

Peter  Whitmer,  jun. 

John  Whitmer. 

Joseph  Smith,  sen. 

Hyriim  Smith. 

Hiram  Page. 

Samuel  H.  Smith. 

Der  findes  snesevis  af  artikler  og  afhandlinger,  der  behand- 
ler disse  to  vidne-gruppers  erklæringer.  I  over  hundrede  år  er 
der  blevet  givet  forskellige  forklaringer  i  et  forsøg  på  at  motive- 
re deres  vidnesbyrd  på  en  anden  basis  end  den,  vidnerne  erklæ- 
rede var  tilfældet.  I  den  sidste  analyse  peger  alle  omstændig- 
hederne —  den  kendsgerning  at  begge  oplevelser  fandt  sted  i 
dagens  lys,  at  der  var  to  vidt  forskellige  oplevelser,  at  alle  de 
implicerede  var  modne  mænd  med  sund  dømmekraft  —  disse 
kendsgerninger  saimmen  med  disse  menneskers  fremtidige 
handlinger  og  erklæringer  peger  alle  mod  den  slutning,  at  situa- 
tionerne i  hvert  tilfælde  var  netop,  som  de  sagde,  de  var.    Der 


De  tre  vidner.  De  otte  vidner. 

Ovenstående  to  billeder  viser  plader  fra  monumentet  på  Cumorah  høj. 

var  ingen  hemmelig  forståelse,  ingen  kneb,  intet  bedrageri.  I 
hvert  tilfælde  var  det  en  nøgtern,  virkelig  oplevelse,  som  ingen 
af  de  deltagende  nogensinde  glemte. 

Hver  eneste  af  de  tre  vidner  forlod  Kirken,  der  var  grundlagt 
gennem  Joseph  Smith.  De  to  af  dem  var  i  stærk  opposition 
mod  ham.  Men  ikke  een  af  dem  fornægtede  nogensinde  sit  vid- 
nesbyrd angående  Mormons  bog.  I  virkeligheden  bekræftede 
hver  eneste  af  dem  ved  mere  end  én  lejlighed  før  deres  død 
dette  vidnesbyrd. 

Martin  Harris  og  Oliver  Cowdery  kom  tilbage  til  Kirken  efter 
års  utilfredshed,  men  selv  da  de  stod  udenfor,  sagde  de  dristigt 
god  for  den  erklærings  gyldighed,  som  de  havde  sat  deres  navn 
under  på  i  Mormons  bog.  David  Whitmer  kom  aldrig  ind  i 
Kirken  igen,  men  han  indtog  ved  mange  lejligheder  det  samme 
standpunkt,  som  hans  fæller  havde  indtaget,  og  kort  før  sin  død 
udgav  han  en  pjece,  hvori  ihan  dementerede  beretninger,  som 
fandtes  i  „Encyclopedia  Asmericana"  og  „Encyclopedia  Britan- 
nica",  som  gik  ud  på,  at  vidnerne  havde  fornægtet  deres  vid- 
nesbyrd . 

Af  de  otte  vidner  forlod  tre  Kirken,  men  ikke  én  af  dem  så 
meget  som  antydede,  at  de  fornægtede  deres  vidnesbyrd. 

Bogen  udsendes. 

Da  oversættelsen  var  færdig,  kunne  bogen  trykkes  og  udsen- 
des, altsammen  muliggjort  ved  hjælp  af  Martin  Harris,  som 
pantsatte  sin  farm  som  garanti  for  trykkeomkostningerne.  Ar- 
bejdet blev  udført  af  Egbert  B.  Grandin  i  Palmyra,  som  trykte 
et  oplag  på  fem  tusind  for  et  beløb  af  tre  tusind  dollars.  Bogen 
var  på  mere  end  fem  hundrede  sider  og  blev  kaldt  Mormons 
bog,  eftersom  den  fordums  profet  Mormon  havde  været  dens 
hoved-udgiver.    Den  forelå  færdigtrykt  i  foråret  1830. 

Efterhånden  som  den  blev  sat  i  omløb  og  læst,  fremstod  der 
et  andet  vidne  angående  dens  ægthed,  måske  stærkere  og  kraf- 
tigere end  deres  vidnesbyrd,  som  havde  set  pladerne.  I  slut- 
ningen af  bogen  findes  disse  ord:  „Når  I  modtager  (læser) 
disse  ting,  formaner  jeg  jer  til  at  spørge  Gud,  den  evige  Fader, 
i  Kristi  navn,  om  disse  ting  ikke  er  sande;  og  om  I  spørger  med 
et  oprigtigt  hjerte  og  med  fast  forsæt  samt  med  tro  på  Kristus, 
da  vil  han  åbenbare  sandheden  deraf  for  jer  gennem  den  Hel- 
ligånds kraft" 

Størstedelen  af  mormonismens  første  tilhængere  kom  ind  i 
Kirken  gennem  læsning  af  Mormons  bog.  Tusinder  gav  deres 
liv  for  deres  tros  skyld.  Siden  bogens  første  udgivelse  er  den 
blevet  oversat  til  22  sprog,  og  den  har  påvirket  folks  liv  i  mange 
lande.    De  har  båret  vidnesbvrd  om  det.    De    lideiser,    de    har 

udstået  og  diet,  de  har  udført,    er  måske    det  stærkeste    af  alle 
vidnesbyrd  om  guldpladernes  virkelighed  og  deres  oversættelse 

til  Mormons  bog  til  i   dette  slægtled   at  blive  el   andet   vidne  for 
Kristus. 


8.  kap. 

Kirken  organiseres. 

Ikke  længe  efter,  at  Joseph  Smith  var  blevet  ordineret  af  Pe- 
ter, Jakob  og  Johannes,  fik  han  at  vide,  at  Jesu  Kris-ti  Kirke 
igen  skulle  oprettes  på  jorden.  Denne  begivenhed  fandt  for- 
melt sted  næste  forår  i  Peter  Whitmers  hjem  i  Fayette  Town- 
ship,  Seneca  County,  New  York. 

Tirsdag  den  6.  april  1830  samledes  seks  mænd  i  Whitmers 
hjem.  Der  var  andre  til  stede,  men  disse  seks  tog  del  i  selve 
organiseringen,  fordi  staten  New  Yorks  love  krævede  dette 
antal  til  dannelsen  af  en  forening.  Navnene  på  dem  var  Joseph 
Smith,  jun.,  Oliver  Cowdery,  Hyrum  Smith,  Peter  Whitmei*, 
5iin.,  Samuel  H.  Smith  og  David  Whitmer.  Det  var  alle  unge 
mænd,  idet  gennemsnitsalderen  kun  var  24.  De  var  alle  tidli- 
gere blevet  døbt. 

Mødet  blev  åbnet  med  „højtidelig  bøn".  Efter  bønnen  spurg- 
te Joseph  Smith  de  tilstedeværende,  om  de  var  villige  til  at  an- 
tage ham  og  Oliver  Cowdery  som  deres  åndelige  ledere.  Alle 
var  enige  derom.  Derpå  ordinerede  Joseph  Smith  Oliver  Cow- 
dery til  embedet  som  ældste  i  præstedømmet,  og  Oliver  Cow- 
dery ordinerede  derefter  Joseph  Smith.  De  lagde  så  hænderne 
på  hovedet  af  de  andre  tilstedeværende  og  bekræftede  dem  som 
medlemmer  af  Kirken  og  gav  dem  den  Helligånds  gave.  Her- 
rens nadver  blev  dernæst  uddelt,  hvorefter  andre  blev  ordine- 
ret til  embedet  som  ældste. 

Medens  mødet  stod  på,  modtog  Joseph  en  åbenbaring,  hvori 
han  udpegedes  som  „seer,  profet  og  en  Jesu  Kristi  apostel". 
Siden  da  er  han  i  Kirkens  sprogbrug  blevet  omtalt  som  „profe- 
ten". Kirken  blev  samtidig  instrueret  om  at  føre  protokol  over 
alt,  hvad  der  foregår,  en  praksis,  som  man  siden  har  fulgt  me- 
get nøje. 

Kirkens  navn. 

Den  nye  organisation  blev  ved  åbenbaring  kaldt  Jesu  Kristi 
Kirke,  hvortil  udtrykket  Sidste  Dages  Hellige  senere  blev  føjet. 
Det  er  værd  at  lægge  mærke  til.  Kirken  blev  ikke  opkaldt  efter 
Joseph  Smith  eller  noget  andet  menneske.  Ej  heller  blev  den 
opkaldt  efter  nogen   ejendommelighed    ved    dens    ledelse    eller 

funktion,  som  det  bar  været  tilfældet  med  mange  religionssam- 
fund. Det  var  Jesu  Kristi  Kirke,  gengivet  til  jorden  i  „de  sidste 
dage",  og  den  var  således  bestemt  til  det. 

Et  andet  interessant  fonhold  er  den  måde,  hvorpå  Kirkens 
embedsmænd  udnævnes.  Joseph  Smith  var  blevet  guddomme- 
ligt valgt  (til  at  lede  arbejdet,  men  hans  stilling  som  leder  var 
underkastet  medlemmernes  samtykke.  Lige  siden  dette  første 
møde  i  1830  har  Kirkens  medlemmer  med  mellemrum  samlet 
sig  for  at  „opretholde"  eller  stemme  på  dem,  der  er  blevet  valgt 
til  at  lede  Kirkens  anliggender.  Ingen  præsiderer  uden  med- 
lemmernes samtykke.  Der  blev  indkaldt  til  et  møde  den  påføl- 
gende søndag,  og  ved  den  lejlighed  holdt  Oliver  Cowdery  den 
første  offentlige  tale  i  Kirken.  Der  blev  døbt  endnu  seks  ved 
slutningen  af  dette  møde,  og  en  ugestid  senere  blev  endnu  syv 
andre  indlemmet  i  Kirken.  Da  den  første  hovedkonference  blev 
afholdt  i  juni,  var  medlemstallet  nået  op  på  27  personer,  og  ved 
slutningen  af  konferencen  blev  11  døbt  i  Seneca-søen. 

Samme  måned  blev  den  første  missionær-virksomhed  påbe- 
gyndt. Samuel  H.  Smith,  profetens  19-årige  broder,  fyldte  sin 
ransel  med  eksemplarer  af  Mormons  bog  og  tog  af  sted  på  en 
rejse  gennem  nabobyerne  for  at  gøre  folk  kendt  med  den  nyligt 
udkomne  bog.  Efter  at  have  gået  ca.  40  km  den  første  dag,  gik 
han  hen  til  en  kroejer  for  at  bede  om  natlogi.  Da  kroværten 
hørte  om  Samuels  mission,  beordrede  han  ham  vist  ud.  Den 
unge  ældste  sov  den  nat  under  et  æbletræ. 

Næste  dag  besøgte  han  en  metodistpræsts  hjem.  Præsten, 
John  P.  Greene,  tralf  forberedelse  til  at  besøge  sit  pastorat.  Præ- 
sten selv  var  ikke  interesseret  i  at  læse  bogen,  men  antydede, 
at  han  ville  tage  bogen  og  føre  en  liste  over  enhver,  som  brød 
sig  om  at  købe  et  eksemplar.  Samuel  vendte  hjem  og  følte,  at 
hans  anstrengelser  havde  været  forgæves;  det  var  usandsynligt, 
at  en  metodistpræst  ville  tilskynde  sin  menighed  til  at  købe 
Mormons  bog. 

Men  der  skete  noget  mærkeligt.  Fru  Greene  fik  fat  på  bogen 
og  blev  i  høj  grad  interesseret  i  den.  Hun  bad  indtrængende 
sin  mand  om  at  læse  den,  og  begge  sluttede  sig  senere  til  Kir- 
ken. Dette  selvsamme  eksemplar  faldt  i  hænderne  på  Brigham 
Young  i  Mendon,  New  York.  Det  var  hans  første  kontakt  med 
Kirken.  Omtrent  to  år  senere  blev  han  døbt  efter  omhyggeligt 
studium  og  undersøgelse. 

Bogen,  som  Samuel  Smith  og  andre  solgte  og  uddelte,  havde 
en  noget  lignende  virkning  på  mange  sådanne  stærke  karakte- 
rer. Parley  P.  Pratt,  en  campbellitisk  præst  læste  rent  tilfæl- 
digt et  lånt  eksemplar  og  sagde  kort  efter  farvel  til  sin  gamle 
præstevirksomhed  og  sluttede  sig  til  den  nylig  organiserede 
kirkes  rækker.    Han  tog  bogen  med  sig  til  sin  broder  Orson,  der 

senere  blev  berømt  som  videnskabsmand  og  matematiker,  som 
snart  derefter  kastede  al  sin  energi  ind  i  den  nye  sag  for  at 
fremme  den.  Willard  Richards,  en  læge  ifra  Massachusetts,  be- 
mærkede efter  at  have  læst  en  enkelt  side  af  bogen:  „Enten 
Gud  eller  djævelen  skrev  denne  bog."  Han  laste  den  gennem 
to  gange  på  ti  dage  og  sluttede  sig  til  sagen. 

Og  på  denne  måde  fik  bogen  større  og  større  indflydelse« 
Gennem  den  fik  Kirkens  medieminer  det  øgenavn,  som  de  har 
været  kendt  un/dcr  siden  —  mormoner.  Selv  om  de  lagde  vægt 
på  denne  den  vestlige  halvkugles  hellige  skrift,  mistede  de  dog 
aldrig  bibelen  af  syne,  men  antog  ligeledes  den  og  forsvarede 
den  ivrigt  som  Guds  ord. 

Forfølgelse. 

Det  nye  værk  blev  ofte  bittert  angrebet  i  den  tids  religiøse 
bigotteri.  Kort  efter  Kirkens  stiftelse  blev  Joseph  Smith  arre- 
steret, medens  han  ledede  et  møde  i  Colesville,  New  York.  Han 
blev  anklaget  for  at  være  „en  uordentlig  person,  som  satte  lan- 
det i  oprør  ved  at  prædike  Mormons  bog".  De  forskellige  vid- 
neudsagn var  lige  så  latterlige  som  selve  anklagen,  men  ikke 
så  snart  var  han  blevet  sat  på  fri  fod  af  dommeren,  førend  han 
blev  arresteret,  anklaget  for  noget  lignende  og  slæbt  til  en  an- 
den by  til  forhør  for  atter  at  blive  sat  på  fri  fod.  Således  be- 
gyndte den  forfølgelse,  som  skulle  plage  ham  lige  til  hans  død. 

Mission  til  Lamaniterne. 

Kirkens  anden  hovedkonference  blev  afholdt  i  september 
1830.  Blandt  de  sager,  der  blev  taget  op  til  behandling,  var 
Oliver  Cowderys  kald  til  at  udføre  en  mission  „i  ørkenen  gen- 
nem de  vestlige  stater  til  indianerterritoriet".  Peter  Whitmer, 
Parley  P.  Pratt  og  Ziba  Peterson  blev  senere  kaldet  til  at  led- 
sage ham.  Som  forholdene  blev,  kortlagde  denne  mission  me- 
get af  Kirkens  fremtidige  historie. 

I  oktober  forlod  de  fire  mænd  deres  familier  og  tog  af  sted 
til  fods.  I  nærheden  af  byen  Buffalo  traf  de  medlemmer  af 
Catteraugus  indianerstammen,  som  de  fortalte  historien  om 
Mormons  bog,  idet  de  forklarede,  at  den  indeholdt  en  beretning 
om  deres  forfædre.  Mange  viste  sig  stærkt  interesserede,  og 
missionærerne  gav  dem  af  dem,  som  kunne  læse,  eksemplarer 
af  bogen. 

Ældste  Pratt  havde  før  sin  omvendelse  til  mormonismen  væ- 
ret lægprædikant  i  Disciplenes  Kirke,  som  var  grundlagt  af 
Alexander  Campbell.  Han  var  nu  ivrig  efter  at  diskutere  mor- 
monismen  imed  sine  tidligere  meningsfæller,  og  missionærerne 
tog  derfor  til  det  nordlige  Ohio,  hvor  der  boede  mange  af  hr. 

Campbells   tilhængere.    Ældste   Pratt   søgte   i   særdeleshed   sam- 
men med  Rigdon,  en  af  de  førende  præster  i  dette  samfund. 

Hr.  Rigdon  tog  hjertelig  imod  missionærerne,  men  var  skep- 
tisk overfor  den  historie,  de  fortalte.  Alligevel  gav  han  dem 
lov  til  at  prædike  -til  menigheden,  og  han  gik  ind  på  at  læse 
Mormons  bog.  Snart  var  hele  distriktet  i  bevægelse.  Ældste 
Pratt  beskrev  forholdene  således:  „Troen  var  stærk,  glæden 
stor  og  forfølgelserne  svære." 

En  sjælehøst. 

I  løbet  af  tre  uger  var  der  blevet  døbt  127  mennesker.  Før 
missionærerne  tog  af  sted  i  december,  var  Sidney  Rigdon  blevet 
en  ivrig  førkæmper  for  mormonismen,  og  ca.  tusind  mennesiker 
var  blevet  medlemmer  af  Kirken. 

En  af  de  nyomvendte,  dr.  Frederick  G.  Williams,  fulgte  med 
missionærerne  vest  fra  Ohio.  De  tilbragte  mange  dage  blandt 
Wyandotindianerne,  som  boede  i  den  vestlige  del  af  staten,  og 
fortsatte  derpå  deres  rejse  til  St.  Louis,  det  meste  af  vejen  til 
fods. 

Om  rejsen  til  St.  Louis  skriver  ældste  Pratt:  „Vi  gik  til  fods 
tre  hundrede  miles  gennem  uhyre  prærier  og  gennem  uvejsøm- 
me snemasser;  der  var  kun  få  huse,  og  der  var  langt  imellem 
dem;  den  råkolde  nordvestvind  blæste  os  altid  så  skarpt  i  an- 


Joseph  Smith  fortæller  en  gruppe  indianere  historien  om  deres 
forfædre,  således  som  den  står  skrevet  i  Mormons  bog. 

sigtet,  al  det  næsten  kunne  rive  huden  af  ansigtet.  Vi  vandrede 
hele  dage,  fra  morgen  til  aften,  uden  at  se  et  hus  eller  ild,  og 
vadede  i  sne  til  knæene  for  hvert  skridt;  kulden  var  så  hård, 
at  sneen  iklke  smeltede  på  sydsiden  af  husene,  selv  i  middags- 
solen, i  næsten  soks  uger.  Vi  har  vort  tøj,  forskellige  bøger, 
majsbrød  og  svinekød  på  ryggen.  Vi  spiste  ofte  vort  frosne 
kød  og  brød  på  vejen;  brødet  var  sommetider  så  frosset,  at  vi 
ikke  kunne  bide  i  det  med  undtagelse  af  yderskorpen." 

Efter  missionærerne  var  ankommet  til  Imdependencc,  Jack- 
son County,  Missouri,  traf  de  forberedelser  til  at  besøge  india- 
nerne i  det  tilstødende  grænseområde.  De  traf  høvdingen  for 
„Ihe  Delawares",  som  modtog  ham  venligt  og  med  stor  interesse 
lyttede  til  beretningen  om  Mormons  bog.  Efter  at  have  talt  med 
dem  i  nogle  dage  beordrede  regeringsagenter,  på  befaling  af 
intolerante  religiøse  personer,  dem  ud  af  indianerterritoriet. 
Fire  af  missionærerne  blev  i  Missouri  i  nogen  tid,  medens  æld- 
ste Pratt  blev  bedt  om  at  vende  tilbage  til  New  York  for  at 
aflægge  rapport  til  Kirkens  ledere. 

Den  første  flytning  mod  vest. 

Da  han  nåede  Kirtland,  Ohio,  blev  han  overrasket  ved  at 
træffe  Joseph  Smith  dér  og  at  erfare,  at  Kirkens  medlemmer  i 
New  York  havde  planer  om  at  flytte  til  Ohio  om  foråret.  For- 
følgelserne i  New  York  var  blevet  større,  og  missionærernes 
fremgang  på  deres  rejser  havde  peget  i  vestlig  retning  for  Kir- 
kens videre  skæbne. 

Den  anden  årlige  konference  blev  afholdt  i  juni  1831  i  Kirt- 
land, Ohio.  På  daværende  tidspunkt  var  de  fleste  af  medlem- 
merne ifra  New  York  flyttet  vestpå,  og  deltagerne  i  konferencen 
talte  to  tusind.  Kirken  havde  haft  stor  fremgang,  siden  de  op- 
rindelige seks  medlemmer  gennemførte  organiseringen  den  6.. 
april  1830. 

Ved  denne  konference  blev  en  del  mænd  ordineret  til  em- 
bedet som  højpræst  for  første  gang  i  Kirken.  Der  blev  også 
kaldt  28  ældster  til  to  og  to  at  rejse  til  det  vestlige  Missouri  og 
prædike  undervejs.  Profeten  udpegede,  at  det  var  blevet  ham 
åbenbaret,  at  de  hellige  ville  oprette  Zion  dér. 

Disse  missionærer,  der  indbefattede  Joseph  Smith,  tog  af  sted 
„uden  pung  og  taske",  idet  de  med  kraft  prædikede  undervejs, 
medens  de  stadig  føjede  nye  medlemmer  til  Kirken.  De  kom  til 
Jackson  County,  Missouri,  midt  i  juli  måned,  og  de  blev  fulgt 
af  alle  de  hellige  fra  Colesville,  New  York,  som  midlertidigt 
havde  slået  sig  ned  i  Ohio,  og  derefter  drog  de  sammen  mod 
vest.  På  et  isted,  som  hed  Kaw,  hvor  det  nuværende  Kansas 
City  ligger,  begyndte  de  en  bosættelse  under  ledelse  af  profeten 
og  Sidney  Rigdon. 

Den  første  bjælke  til  det  første  hus  blev  lagt  af  tolv  mænd, 
der  repræsenterede  de  tolv  israels  stammer.  Landet  blev  indviet 
til  de  helliges  indsamling,  og  de  tilstedeværende  indgik  pagt  om 
„at  modtage  dette  land  med  taknemmeligt  hjerte"  og  „forplig- 
tede sig  til  at  holde  Guds  lov",  og  at  „se  efter,  at  andre  af  deres 
brødre  holds  Guds  love." 

Således  blev  den  første  mormon-koloni  oprettet  i  Missouri. 
Senere  på  sommeren  vendte  Joseph  Smith,  Sidney  Rigdon  og 
andre  ledende  brødre  tilbage  til  Kirtland,  Ohio.  I  de  næste  syv 
år  var  Kirkens  virksomhed  delt  mellem  to  steder,  tusind  en- 
gelske mil  fra  hinanden,  i  og  omkring  Kirtland,  Ohio,  i  nærhe- 
den af  det  nuværende  Cleveland  og  Jackson  County  i  nærhe- 
den af  det  nuværende  Kansas  City.  (Fortsættes.) 


GULDKORN 


Beundre  drengen,  der  handler  som  en  mand,  men  hav  medli- 
denhed med  manden,  der  handler  som  en  dreng! 

Der  er  mange  mennesker,  som  ustandselig  taler  om  fordelene 
ved  organisation,  sammenslutning,  forening,  men  som  aldrig 
selv  har  været  i  stand  til  at  organisere  deres  eget  liv. 

En  klog  mand  kan  begå  dårskaber,  men  kun  en  dåre  gentager 
dem. 

Nogle  mennesker  undværer,  hvad  de  har  brug  for,  for  at 
kunne  skaffe  sig  det,  de  ikke  har  brug  for. 

Det  er  lige  så  let  at  forstå,  at  vi  har  været  til  før,  som  at  vi 
er  til  nu;  det  er  mere  fornuftigt  at  tro,  at  vi  vil  vedblive  at  være 
til,  end  at  tænke,  at  vi  engang  aldeles  vil  ophøre. 

Vi  kan  ikke  have  fred  med  os  selv,  sålænge  som  vi  ikke  er  i 
harmoni  med  enhver  kendt  sandhed  og  ikke  adlyder  enhver 
kendt  lov. 

De  mørkeste  skygger,  der  falder  over  livet,  opstår  ved,  at  et 
menneske  står  sig  selv  i  lyset. 

De  ifleste  mennesker  bruger  den  første  del  af  deres  liv  til  at 
ødelægge  den  sidste  del. 

Da  jeg  var  lille,  var  du  den  af  alle, 
jeg  tryggest  fulgte,  hvor  min  vej  blev  blind; 
hver  gang  din  klare  stemme  hørtes  kalde, 
sprang  der  gnist  af  glæde  i  mit  sind. 

Da  jeg  blev  større,  prøved  jeg  at  fatte 
den  verden,  som  var  din  bag  dine  ord. 
Du  var  så  rig;  hvad  var  det  vel  for  skatte, 
som  gjorde  dig  så  rolig  og  så  stor? 

Din  verden  —  jeg  fik  aldrig  sikker  viden 
om  denne  kerne  af  urørlig  ro. 
Vi  var  dog  eet  engang  for  længe  siden, 
men  vi  blev  stadig  mere  delt  i  lo. 

Din  verden,  mor,  og  min  —  to  søsterfloder 
som  brød  sig 'vej  fra  samme  kildevæld; 
du  ville  altid  være  helt  min  moder, 
men  den,  jeg  ville  elske,  var  dig   selv. 

Og  derfor  kan  det  hænde,  når  jeg  fatter 
omkring  din  alt  for  modertravle  hånd, 
jeg  glemmer,  du  er  mor  og  jeg  er  datter, 
og  føler,  vi  er  børn  af  samme  ånd. 

To  mennesker  med  hver  sin  skjulte  viden, 
med  hver  sin  længsel  og  sin  ensomhed, 
to,  som  var  eet  engang  for  længe  siden, 
som  mødes  nu  i  det,  vi  ikke  ved. 

Grethe  Heltberg. 


Præstedømmet. 


Den  15.  maj  1829  var  den  dag,  der  af  Herren  var  blevet  ud- 
valgt til  at  gengive  det  åronske  præstedømme  til  jorden  på, 
efter  det  havde  været  borttaget  fra  jorden  i  mange  hundred  år. 

De,  der  var  blevet  udvalgt  til  at  modtage  magten  og  myn- 
digheden af  det  himmelske  sendebud,  som  var  blevet  sendt  for 
at  besegle  det  på  deres  hoveder,  var  Joseph  Smith  og  Oliver 
Cowdery.  I  den  lille  by  Harmony  i  Susquehanna  County,  Pen- 
sylvanien,  var  disse  to  unge  mænd  optaget  af  den  guddomme- 
lige opgave  at  oversætte  Mormons  ibog  fra  guldpladerne,  som 
Joseph  Smith  havde  fået  af  englen  Moroni  på  Cumorah  høj. 

„En  bestemt  dag,"  står  der  i  profetens  optegnelser,  „gik  vi  ud 
i  skovene  for  at  bede  og  adspørge  Herren  angående  dåb  til  syn- 
dernes forladelse,  som  vi  havde  fundet  nævnt,  medens  vi  var 
ved  at  oversætte  pladerne.  Medens  vi  således  bad  og  påkaldte 
Herren,  viste  et  himmelsk  sendebud  sig  i  en  strålende  sky,  og 
efter  han  havde  lagt  hænderne  på  vore  hoveder,  sagde  han : 
„I  Messiæ  navn  meddeler  jeg  eder,  mine  medtjenere,  det  åron- 
ske præstedømme,  som  indehaver  nøglerne  til  engles  betjening 
og  til  omvendelsens  evangelium  og  dåb  ved  neddyppelse  til 
syndernes  forladelse;  og  dette  skal  aldrig  igen  borttages  fra 
jorden,  førend  Levi  sønner  atter  frembærer  et  offer  for  Herren 
i- retfærdighed." 

Kort  tid  efter  blev  det  hellige  melkisedekske  præstedømme 
også  gengivet  til  jorden  ved  guddommelig  åbenbaring  og  til- 
synekomsten af  Peter,  Jakob  og  Johannes,  som  beseglede  dette 
præstedømme  på  Joseph  Smiths  og  Oliver  Cowderys  hoveder 

Siden  præstedømmet  er  blevet  gengivet,  er  det  blevet  ført  ud 
til  næsten  alle  dele  af  verden.  I  titusindvis  af  drenge  og  mænd 
har  fået  beseglet  præstedømmet  på  sig  og  har  nydt  godt  af  dets 
fordele  og  velsignelser  I  dag  står  præstedømmet  som  et  stort 
og  stærkt  bolværk  i  Kirken  og  som  et  ledende  lys  for  tusindvis 
af  mænd. 

Præstedømmet  er  en  stor  gave  og  velsignelse,  som  kun  er  gi- 
vet til  forholdsvis  få  her  på  jorden.  Det  medfører  store  for- 
pligtelser og  ansvar,  heri  iberegnet  en  eksemplarisk  levevis. 

I  KIRKEN  UDE  OMKRING  . ".  .  | 

I  løfoet  af  dette  år  vil  et  rekonvalescenthjem  med  70  senge, 
som  ejes  af  Kirken,  kunne  tages  i  brug.  Rekonvalescenthjem- 
met står  i  forbindelse  med  Primary-børnenes  hospital  i  Salt 
Lake  City,  Utah. 

En  model  i  hel  størrelse  til  en  ny  statue,  der  viser  profeten 
Joseph  Smith,  som  modtager  guldpladerne  af  englen  Moroni, 
er  blevet  godkendt  til  opstilling  på  tempelpladsen  i  Salt  Lake 
City,  Utah.   Monumentet  skal  udføres  i  bronce  og  granit. 

Den  nye  Santa  Rosa  stav,  som  for  nylig  blev  organiseret  i 
Kalifornien,  er  den  181.  stav  indenfor  Kirken  og  den  19.  i 
denne  stat. 


Hvad  er  hensigten  med  dette  liv? 

Svarene: 

Adventister: 

„Mennesket  er  skabt  til  Guds  ære.  Det  er  vort  mål  at  ar- 
bejde sammen  med  Gud  for  den  guddommelige  plans  fuld- 
førelse. Dette  liv  er  ikke  en  del  af  det  evige  liv.  Udødelig- 
hed er  en  Guds  gave.'' 

Baptister: 

„At  søge  at  kende  og  gøre  Guds  vilje.  Dette  er  begyndel- 
sen til  et  liv  med  evig  fremgang." 

Jesu  Kristi  kirke  af  sidste-dages  hellige: 

„Det  jordiske  liv  er  en  prøvestand,  som  tilbyder  mulighe- 
der og  erfaringer  til  forberedelse  for  evig  udvikling.  Hjæl- 
per med  til  at  udvikle  og  demonstrere  sjælens  karakter." 

Den  græsk-katolske  kirke: 

„For  at  fuldkommengøre  os  og  gøre  os  værdige  til  salig- 
heden i  det  evige  liv." 

Englands  kirke: 

„At  lære  retfærdighed  og  herliggøre  Gud,  samt  forberede 
os  til  et  evigt  fællesskab  hos  Gud.   At  bringe  os  Guds  rige." 

Lutheraner: 

„At  søge  Gud  og  hans  frelse  og  bringe  vantro  til  Kristus. 
Man  må  bøje  sig  for  den  Helligånds  vejledning  for  at  finde 
livets  bestemte  hensigt." 

Methodister: 

„At  berede  sjæle  til  et  evigt  fællesskab  bos  Gud  og  de  for- 
løste.  Målet  er  at  leve  et  kristent  liv." 

Presbyterianer: 

„At  herliggøre  Gud  og  for  evigt  glæde  os  sammen  med 
ham.   At  søge  frem  mod  en  kristelig  personlighed." 

Den  romersk-kaiolske  kirke: 

„Gud  skabte  os  til  at  kende  ham,  til  at  elske  ham  og  tjene 
ham  i  dette  liv  og  til  for  evig  tid  at  være  lykkelige  hos 
ham  i  det  tilkommende  liv." 

Unitarer: 

„Kun  at  finde  frem  til  de  højere  værdier,  som  er  opdaget 
gennem  menneskenes  erfaringer  og  uden  hensyn  til  nogen 
egentlig  hensigt." 


Kredslærernes  budskab 

Den  fjerde  trosartikel. 

„Vi  tror,  at  evangeliets  første  principper  og  ordinancer  er: 
l)Tro  på  den  Herre  Jesus  Kristus.  2)  Omvendelse.  3)  Dåb  ved 
begravelse  i  vandet  til  syndernes  forladelse.  4)  Håndspålæg- 
gelse for  den  Helligånds  gave." 

Det  er  naturligt,  at  tro  på  den  Herre  Jesus  Kristus  er  den 
første  ting,  der  kræves  af  os,  fordi  der  findes  intet  andet  navn 
givet  under  himlen,  ved  hvilket  mennesket  kan  erholde  frelse. 
Kristus  siger:  „Jeg  er  vejen,  sandheden  og  livet,  og  der  kom- 
mer ingen  til  Faderen  uden  ved  mig."  Hermed  menes,  at  vi 
skal  efterleve  de  bud  og  love,  Kristus  har  givet  os,  og  mod- 
tage Hans  forsoning  for  vore  synder. 

Omvendelse  betyder,  at  vi  skal  vende  os  bort  fra  alt  det,  vi 
hidtil  har  gjort  forkert;  vi  skal  efterleve  rigtige  og  sande  prin- 
cipper, hvor  vi  før  efterlevede  falske  eller  forvanskede  prin- 
cipper og  ordinancer,  for  Kristus  siger:  „I  dyrker  mig  forgæ- 
ves, idet  I  lærer  ting,  som  er  menneskebud." 

Vi  skal  derefter,  som  en  pagt  mellem  Gud  og  os,  lade  os  døbe 
ved  nedsænkning  i  vand  til  syndernes  forladelse.  Dette  er  den 
måde,  Han  har  lært  os,  det  skal  gøres  på.  Det  er  et  billede  på, 
at  det  gamle  menneske  begraves  med  Kristus  til  døden  og  op- 
står med  Ham  igen  til  det  evige  liv. 

Derefter  følger  som  det  fjerde  princip  håndspålæggelse  for 
den  Helligånds  gave.  Efter  man  har  erkendt  Jesus  Kristus  som 
verdens  Frelser  og  Forløser  og  har  omvendt  sig  fra  sine  syn- 

der  og  med  et  angergivent  sind  har  gjort  pagt  med  Gud  gen- 
nem dåben,  vil  vi  gennem  Guds  bemyndigede  tjenere  modtage 
den  Helligånd,  som  skid  vejlede  os  ind  i  al  sandbed,  men  den 
store  gave,  som  modtagelsen  af  den  Helligånd  er,  kan  meget 
let  forspildes,  da  den  Helligånd  kun  kan  vejlede  os  og  være 
bos  os,  når  vi  efterlever  budene  og  holder  os  rene  både  på 
legeme  og  sjæl. 

Den,  som  er  tro  indtil  enden,  skal  arve  det  evige  liv! 

Henry  Løjborg. 


„Nyt  fra  hjælpeorganisationerne" 


Kvindelig*  hjælpeforening 

I  sidste  måned  fejrede  vi  oprettelsen  af  vor  organisation  den 
17.  marts  1842.  Den  blev  guddommelig  indstiftet  og  med  et 
storslået  formål  for  øje. 

Må  vi  atter  her  oplyse  alle  søstrene  om  disse  instruktioner, 
som  blev  givet  af  profeten  Joseph  Smith: 

1.  Her  er  en   organisation,    som    vil    vise,    hvordan    man 
skulle  arbejde. 

2.  Lære  evangeliets   sandheder    og    adlyde   Guds    bud    og 
befalinger. 

3.  Opmuntre  brødrene  til  at  gøre  godt. 

4.  Have  omsorg  for  de  fattige. 

5.  Søge  efter  dem,  som  trænger  til  hjælp. 

6.  Hjælpe  med  til  at  opbygge  og  styrke  de  moralske   for- 
hold. 

Vi  har  lejlighed  til  at  arbejde  og  bringe  glæde  og  trøst  til  de 
syge,  de  trængende  og  de  sorgfulde  samtidig  med,  at  vort  ar- 
bejde bringer  os  vor  himmelske  Faders  velsignelser. 

Minnie  B.  Sørensen. 
Præsidentinde   for   Kvindelig   hjælpe- 
forenings hovedbestyrelse 
i  den  danske  mission. 

Kvindelig*  hjælpeforenings  møder. 

Vore  møder  begynder  kl.  19,30,  men  allerede  kl.  19  er  de 
første  mødt  og  tager  plads  og  hilser  på  andre  søskende.  Ældre 
og  helt  unge  møder  først  —  de,  der  har  børn  hjemme,  skal  jo 
have  poderne  lagt  i  seng  og  lavet  mange  andre  ting,  før  de  kan 
komme  afsted,  en  husmoders  tid  er  stærkt  optaget.  Men  stille 
kommer    de    ind    .med  blamke  øjne  og  smil   om  munden.    Ikke 

alene  er  det  godt  at  være  blandt  søskende,  men  der  lever  i  de- 
res sind  en  forventning  om,  invad  godt  aftenen  vil  bringe  af 
lærdom  og  underholdning.  Der  er  gerne  et  fint  program  med 
sang,  oplæsning  eller  en  lille  tale  før  lektierne.  De,  der  har 
med  lektierne  at  gøre,  er  meget  dygtige  og  har  studeret  og  gen- 
nemgået alt,  så  der  er  som  regel  en  fin  diskussion  om  emnet. 

Når  tiden  er  omme,  og  vi  må  slutte,  er  det  næsten  med  sorg, 
for  vi  var  gerne  blevet  sammen  meget  længere,  men  også  med 
tak  for  den  opbyggende  aften,  og  så  har  man  det  næste  møde 
at  glæde  sig  til! 

Kredslærerinderne  går  ud  en  gang  om  måneden,  og  den  af- 
ten, vi  hører  deres  rapport,  er  meget  interessant.  Hvor  gør  de 
gode  søskende  et  stort  arbejde!  og  de  er  glade  for  deres  ar- 
bejde, hvor  de  føler,  at  de  gør  en  indsats. 

Ved  arbejdsmøderne  er  der  en  iver  for  at  hjælpe,  for  at  få 
lavet  noget  til  vore  basarer  og  til  velfærdsrummet.  Alle  vil 
gerne  yde  alt,  hvad  de  kan  for  den  gode  og  sunde  sag. 

Jeg  tror,  at  kvinderne  føler  stærkt  for  Kirken  og  dens  orden, 
og  at  enhver  efter  bedste  evne  støtter  Kirkens  arbejde  —  og  i 
særdeleshed  Kvindelig  hjælpeforening. 

Sir.  Jane  Rudholt, 
Århus. 

Søndagsskolen 

Lad  os  alle  atter  samles 
værdigt  om  vort  nadverbord, 
nyde  brød  og  vand  til  minde 
om  vor  Herre  Jesu  ord. 

(Nadververs  for  maj — juni.) 

En  af  de  mest  virkningsfulde  metoder  til  at  „forstærke  et 
emne"  er  den  kloge  brug  af  illustrationer  og  andre  synlige 
hjælpemidler.  Undervisning  er  en  indviklet  kunst.  Vi  må 
benytte  afvekslende  metoder,  hvis  vor  undervisning  skal  være 
effektiv.  Fra  første  færd  må  man  forstå,  at  forskellige  slags 
illustrerende  hjælpemidler  fortjener  en  plads  i  næsten  enhver 
lektie,  og  at  der  er  ikke  noget  så  godt  som  en  illustrerende 
måde  at  undervise  på.  Det  fremhæves  gang  på  gang  af  autori- 
teterne, at  opdragelse  ved  hjælp  af  illustrationer  ikke  er  en 
metode,  som  man  skal  erhverve  sig  ved  lærere,  men  at  den 
skal  læres  og  benyttes  som  et  hjælpemiddel  ved  al  anden  un- 
dervisning. Forsøg  har  vist,  at  brugen  af  illustrerende  mate- 
riale har  en  betydelig  værdi  ved  undervisningen  ved  at  give 
konkrete   erfaringer   som   grundlag   for   tænkning  og   forståelse. 

Følgende  er  nogle  gode  eksempler  på  materiale  til  brug  ved 
illustrerende  undervisning  i  søndagsskolen: 

1.  Billeder  af  folk,  steder,  begivenheder  eller  ideer. 

2.  Landkort. 

3.  Søkort. 

4.  Fortegnelser  og  skitser. 

5.  Prøver  eller  facsimile-gengivelser  af  genstande. 

6.  Film. 

7.  Lysbilleder. 

Det  er  enhver  lærers  pligt  at  bruge  det  billedmateriale,  som 
kan  give  konkrete  erfaringer  til  eleverne  som  grundlag  for  for- 
ståelsen. 

Vi  ville  gerne  forsyne  Dem  med  alle  disse  ting,  men  for  øje- 
blikket er  dette  desværre  umuligt;  imidlertid  kan  de  fleste  af 
disse  ting  findes  i  aviser,  tidsskrifter  osv.,  hvis  vi  blot  er  op- 
mærksomme på  dem.    Det  giver  arbejde,  men  vor  søndagsskole 

er  vigtig  skal  vi  arbejde  på  dens  fremgang? 

Richard  C.  Jensen. 

Valeen  Sørensen. 

Søndagsskolens    hovedbestyrelse. 

Primary 

Så  kom  maj,  og  dermed  filk  vi  foråret  tilbage  igen  med  al 
dets  strålende  glans,  alle  dets  blomster,  nye  grønne  blade,  det 
friske  grønne  græs,  isom  får  hvert  hjerte  til  at  synge  af  taknem- 
melighed for  alt  det  smukke,  vi  har  at  fryde  os  over. 

Maj  måned  Ib  ringer  enhver,  der  arbejder  i  Primaryorganisa- 
tionen,  en  følelse  af  glæde  og  forventning  mod  vor  årlige  kon- 
ference og  den  anledning,  vi  derved  får  til  at  'komme  sammen 
og  modtage  inspiration  fra  vor  himmelske  Fader.  „Thi  hvor 
to  eller  tre  er  forsamlede  i  mit  navn,  der  er  jeg  midt  iblandt 
dem." 

Vi  håber  inderligt,  at  denne  maj-tkonference  har  bragt  Dem 
glæde,  således  som  De  virkelig  glædede  Dem  til  med  så  stor 
forventning  og  en  bøn  i  Deres  hjerte  for  det  privilegium,  De 
havde  til  at  være  i  stand  til  at  give  folket  et  budskab  gennem 
Prim  a  r  y-b  ø  r  n  e  n  e . 

Et  lille  NB! 

Vi  glæder  os  stadig  til  at  modtage  et  billede  af  Deres  Pri- 
mary-klasser tilligemed  en  artikel.  Huslk,  at  vi  ligeledes  vil  være 
glade  for  at  høre  om  aktiviteter,  som  måtte  have  interesse  som 
eksempler  for  andre  Primary-klasser. 

Valeen  Sørensen. 

Henny  Holmegaard. 

Primary's  hovedbestyrelse. 

Genealogisk  forening: 

Ved  vore  distriktskonferencer  er  der  blevet  talt  og  sunget 
om  vor  Frelser  og  alt,  hvad  Han  har  gjort  for  os. 

Men  vi  glemmer  altid  så  hurtigt,  hvad  vi  har  hørt!  Kristi 
forsoning  frelser  os  ikke,  men  gennem  den  fik  vi  en  chance 
til  at  udarbejde  os  en  frelse.  Vore  kære,  som  er  gået  på  den 
anden  side,  vil  også  få  anledning  til  at  modtage  eller  forkaste 
Hans  frelsende  budskab.  Herren  elsker  alle  sine  børn,  både 
de,  som  kaldes  de  døde  og  os,  som  kaldes  de  levende. 

Lad  os  bestandig  huske  det  ansvar,  som  påhviler  os  over- 
for vor  afdøde  slægt,  mens  vi  endnu  lever  her  på  jorden  og 
er  i  stand  til  at  arbejde.  Ingen  af  os  veed,  når  vor  tid  er 
omme! 

Ida  P.  Lubbers. 
Inger  Pedersen. 
Genealogisk  forenings  hovedbestyrelse. 

Ungdomsforeningen 

Som  De  ved,  vil  et  af  højdepunkterne  ved  vort  ungdomsstæv- 
ne  i  juni  blive  et  „Guld  og  grønt  bal"  fredag  aften  den  29.  juni. 
Vi  håber,  at  hver  gren  vil  sende  en  dronning  til  at  repræsen- 
tere sig  ved  dette  bal.  Hun  bør  også  have  en  kavaller,  en  af 
de  unge  mænd  fra  grenen. 

Når  'dronningen  og  hendes  kavaller  skal  vælges,  håber  vi, 
at  det  vil  blive  gjort  på  en  sådan  måde,  at  ingen  vil  føle  sig 
forurettet,  og  at  alle  værdige  unge  piger  i  grenen  vil  have  lige 
chancer  for  at  blive  dronning. 

For  at  være  værdig  til  at  blive  dronning  ved  et  „Guld  og 
grønt  bal",   sikal   de  unge   piger  opfylde   følgende   betingelser: 

1.  Være  mellem  16  og  25  år. 

2.  Tage   aktiv  del  i  ungdomsforeningens   program   og   del- 
tage i  Kirikens  øvrige  møder  regelmæssigt. 

3.  Holde  visdomsordet. 

4.  Leve  et  liv,  der  på  alle  måder  svarer  til  Kirkens  lær- 
domme. 

5.  Det  er  ikke  nødvendigt,  at  de  unge  piger  er  medlemmer 
af  Kirken,  men  de  skal  leve  op  til  Kirkens  standarder. 

Her  er  nogle  få  forslag  til  udvælgelsen  af  dronningen  blandt 
alle  de  gode  unge  piger  i  Deres  gren: 

Den  dag,  Deres  „Guld  og  grønt  bal"  afholdes,  skaffes  en 
blomst  for  hver  af  de  værdige  unge  piger  i  Deres  gren.  Et 
stykke  papir  vikles  rundt  om  stilken  på  hver  blomst.  Skriv 
„Dronning"  på  et  af  disse  stykker  papir,  og  lad  alle  de  andre 
være  blanke. 

Giv  hver  af  de  værdige  unge  piger  el  flag  på  en  stang,  smukt 


145 


indhyllet.  Når  if lagene  foldes  ud,  er  de  alle  på  nær  eet,  „Guld 
og  grønt"-flag  —  det  ene  er  et  dansk  flag.  Naturligvis  betegner 
det  danske  flag  da  dronningen. 

Eller  brug  en  anden  plan  i  lighed  med  ovenstående  til  at 
vælge  Deres  dronning  blandt  de  værdige  unge  piger. 

Dronningens  kavaller  skal  vælges  på  lignende  måde  (hvis 
der  er  flere  værdige  unge  mænd)  og  skal  opfylde  de  samme 
betingelser. 

Hovedbestyrelsen    for   ungdoms- 
foreninger, 
Ruth  Hansen. 
Richard  C.  Jensen. 


Distriktskonferencerne  i  den  danske 
mission  -  foråret  1951 

København,  31.  marts — 2.  april. 

Med  en  godt  besøgt  og  smukt  fremført  koncert  lørdag  aften 
den  31.  marts  begyndte  Københavns  distriktskonference.  I  et 
program,  som  bestod  af  korsange,  soloer,  en  dameterzet,  en  mis- 
sionærkvartet og  en  violinduo,  blev  historien  om  Kristi  liv  og 
mission  fortalt  i  tale  og  musik.  Præsident  Edward  H.  Sørensen 
talte  kort  til  forsamlingen,  som  talte  271,  om  frelsensplanen,  som 
Jesus  Kristus  selv  havde  bragt  til  verden.  Alt  dette  dannede  en 
inspirerende  indledning  til  den  tre-dages  konference.  Koret  var 
under  ledelse  af  br.  Ejnar  Corelli,  og  br.  Niels  Hendriksen  var 
organist. 

Tidlig  søndag  morgen  blev  7  nye  medlemmer  ved  en  enkel  og 
smuk  højtidelighed  døbt  som  medlemmer  af  Kirken.  Der  var  en 
vidunderlig  ånd  tilstede  ved  dette  møde,  som  varede  ved  gen- 
nem resten  af  konferencens  møder. 

Kl.  8,30  mødtes  medlemmer  af  præstedømmet  og  Kvindelig 
hjælpeforening  i  to  særskilte  møder,  hvor  Kvindelig  hjælpefor- 
enings møde  var  under  ledelse  af  dens  hovedbestyrelse,  og  præ- 
stedømmet var  under  ledelse  af  missionens  præsidentskab.  Der 
var  57  tilstede  ved  præstedømsmødet,  hvor  præsident  Henry 
Løjborg  og  præsident  Edward  H.  Sørensen  gav  råd  og  vejled- 
ning til  brødrene.  Kvindelig  hjælpeforenings  møde  blev  over- 
været af  57  søstre,  og  programmet  blev  udført  af  lokale  søstre 
og  Kv.  hj.  sangkor  under  ledelse  af  Valborg  Johansen. 

Under  søndagsskolens  møde,  som  begyndte  kl.  10,  blev  der 
fremført  et  program,  hvorved  børnene  talte,  og  søndagsskolens 
sangkor  sang.   Efter  dette  korte  program  blev  tiden  overgivet  til 

præsident  Sørensen,  og  der  hørtes  fra  så  mange  missionærer, 
som  tiden  tillod.   Tilstede:    224. 

Søndag  eftermiddag  kl.  14  afholdtes  et  nadvermøde,  hvorun- 
der Kirkens  autoriteter  blev  opretholdt,  og  forskellige  afløsnin- 
ger og  indsættelser  i  missionen  og  distriktet  blev  foretaget. 
Ældste  Roger  L.  Hansen  blev  afløst  som  distriktspræsident,  og  i 
stedet  indsattes  ældste  Dan  R.  Olsen.  Resten  af  mødet  var  over- 
ladt til  præsident  Sørensen,  som  gav  os  alle  et  inspirerende 
budskab.   Tilstede:    130. 

Konferencens  sidste  møde  begyndte  kl.  19,  og  det  blev  et 
møde,  som  længe  vil  blive  husket  af  alle  de  223,  som  overværede 
det.  Sammen  med  tre  vidunderlige  taler  fra  præsident  Richard 
C.  Jensen,  præsident  Henry  Løjborg  og  præsident  H.  Sørensen 
fra  missionens  præsidentskab  og  forskellige  musiknumre  fra 
sangkoret,  dannede  dette  møde  den  bedste  afslutning  på  en  ufor- 
glemmelig konference,  som  man  overhovedet  kunne  tænke  sig. 

Alle  konferencens  møder  var  under  præsidium  af  missions- 
præsident  Edward  H.  Sørensen  og  under  ledelse  af  distrikts- 
præsident  Roger  L.  Hansen. 

I  forbindelse  med  konferencen  afholdtes  mandag  aften  kl.  19 
en  pionerfest.  Alle  de  tilstedeværende  damer  bar  foriklæder  og 
medbragte  små  madpakker,  som  blev  afleverede  ved  indgangen. 
Festen  begyndte  med  en  film  om  pionerernes  liv  i  Kirkens  tid- 
ligste historie  og  to  sketches,  som  viste  pionerernes  arbejde  og 
fester.  Derefter  deltog  alle  227  tilstedeværende  i  afsyngningen 
af  fællessange,  som  bestod  af  pionersange,  som  efterfulgtes  af 
pionerdanse,  hvori  alle  deltog  med  stor  munterhed.  Derefter 
blev  de  madpakker,  som  damerne  havde  medbragt,  solgt  tillige- 
med saftevand  og  desserter.  Efter  endnu  nogle  danse  sluttede 
denne  aften,  eifter  at  alle  havde  tilbragt  en  vidunderlig  aften 
sammen.  R.  L.  H. 

Ålborg  7. — 9.  april  1951. 

Emne  for  konferencen :    „Jesus  Kristus,  verdens  Frelser 
og  Forløser". 

Konferencen  indledtes  lørdag  aften  med  en  vellykket  kon- 
cert. Ålborg  grens  sangkor  under  missionær,  str.  Ida  P.  Lub- 
bers' inspirerende  ledelse  glædede  os  med  nogle  af  Kirikens 
smukke  sange.  Afvekslende  imed  koret  hørte  vi  forskellige 
sang-  og  musiknumre.  Missionspræsldent  Edward  H.  Sørensen 
takkede  koret  for  den  smukke  indsats  og  opmuntrede  os  alle  til 
at  efterleve  Herrens  befalinger.    Tilstede  230. 

Konferencen  fortsattes  søndag  morgen  kl.  8.30  med  præste- 
dømsmøde  og  Kvindelig  hjælpeforenings  møde.  Ved  Kvindelig 
hjælpeforenings  møde,  som  blev  ledet  af  præsidentinde,  str. 
Minnie  B.  Sørensen,    talte  en  række  søstre    fra    de    forskellige 

grene  i  distriktet,  og  hovedbestyrelsen  gav  raad  og  vejlednin- 
ger. Vi  hørte  nogle  smukke  sange,  sunget  af  Kvindelig  hjælpe- 
forenings kor  under  ledelse  af  str.  Judith  Larsen.  Præsident 
Richard  C.  Jensen  takkede  søstrene  for  det  store  arbejde,  der 
udføres  i  foreningen,  og  opmuntrede  dem  til  at  fortsætte  det 
gode  værk.  Tilstede  52.  Ved  præst  ed  øm  sim  ødet  talte  præsident 
Richard  C.  Jensen  over  præstedømmets  magt  og  bar  et  person- 
ligt vidnesbyrd.  Missionspræsident  Edward  H.  Sørensen  stil- 
lede syv  spørgsmål,  der  omhandlede  ethvert  præstedømsmed- 
lems  pligter. 

Kl.  10  afholdtes  søndagsskole.  Distriktspræsident  Val  J.  Han- 
cock bød  velkommen,  særlig  til  alle  de  tilrejsende  søskende. 
Et  program  med  deltagelse  af  repræsentanter  for  de  forskellige 
klasser  blev  udført.  Børnesangkoret  under  ledelse  af  str.  Ju- 
dith Larsen  sang  nogle  smukke  sange,  der  gjorde  stor  lykke. 
Tiden  blev  overgivet  til  missionspræsidenten,  som  kaldte  ti 
missionærer  frem,  og  disse  havde  hver  lejlighed  til  at  holde  en 
kort  tale  og  bære  deres  vidnesbyrd.   Tilstede  232. 

Kl.  14.30  afholdtes  nadver-  og  vidnesbyrdmøde,  hvor  16  nye 
medlemmer  fik  håndspålæggelse.  Kirkens  autoriteter  blev  op- 
retholdt, og  efter  nadveren  sang  Kvindelig  hjælpeforenings  kor 
et  par  smukke  sange,  og  til  sidst  fik  søs/kende  lejlighed  til  at 
bære  deres  vidnesbyrd.  Der  var  en  vidunderlig  ånd  tilstede 
ved  dette  møde.    Tilstede  ca.  200. 

Aftenmødet  kl.  19  blev  konferencens  højdepunkt.  Tiden  blev 
overgivet  til  missionspræsidenten,  soim  først  gav  ordet  til  præ- 
sident Richard  C.  Jensen.  Præsident  Jensen  udtrykte  sin  tak 
for  den  tid,  han  har  tilbragt  her,  og  holdt  derefter  en  inspire- 
ret tale  over  'konferencens  emne:  „Jesus  Kristus,  verdens  Frel- 
ser og  Forløser",  og  opmuntrede  os  indtrængende  til  at  over- 
holde Guds  befalinger.  Præsidentinde,  str.  Minnie  B.  Sørensen 
opmuntrede  os  til  at  være  forberedte,  til  iikke  at  lade  os  vente 
til  den  sidste  dag,  men  begynde  nu,  ellers  kan  det  være  for 
sent.  Præsident  Henry  Løjborg  bar  sit  vidnesbyrd  og  op- 
muntrede os  også  til  at  benytte  tiden  og  tage  imod  det  vidnes- 
byrd, der  gives  os.  Missionspræsident  Edward  H.  Sørensen 
holdt  en  brændende  inspireret  tale  over,  hvorledes  man  får  et 
vidnesbyrd,  og  fortalte  om,  hvorledes  han  selv  på  en  vidunder- 
lig måde  havde  fået  et  vidnesbyrd  om  sandheden  af  Guds 
evangelium.  Det  var  en  tale,  som  gjorde  et  dybt  indtryk  på  os 
alle,  og  det  vil  bidrage  til  at  styrke  vort  eget  vidnes'byrd,  så  vi 
kan  få  kraft  og  styrke  til  at  modstå  de  vanskeligheder,  som  kan 
komme  på  vor  vej.  Imellem  talerne  sang  koret,  og  vi  hørte  en 
sangsolo  ved  str.  Karna  Bredegård  Jensen. 

DistriMspræsident  Hancock   takkede   alle,    som    havde   været 

tilstede  ved  konferencens  møder,  hvorefter  koret  sluttede  mø- 
det med  „Den  hellige  stad".   Tilstede  241. 

Alle  konferencens  møder  var  under  præsidium  af  missions- 
præsident  Edward  H.  Sørensen  og  under  ledelse  af  distrikts- 
præsident  Val.  J.  Hancock. 

Mandag  aften  afholdtes  en  vellykket  fest  med  skuespil  og 
salg  af  forfriskninger  og  håndarbejder.  M.  K. 

Esbjerg,  14. — 16.  april. 

Distriktskonferencen  i  Esbjerg  indledtes  med  en  koncert  lør- 
dag aften.  Koret,  som  var  under  ledelse  af  missionær  Rex  V. 
Smith,  sang  en  række  smukke  sange,  afvekslende  med  musik-  og 
sangnumre  ved  søskende  og  missionærer  fra  distriktet.  Mis- 
sionspræsident  Edward  H.  Sørensen  takkede  koret  for  den  stille 
og  inderlige  stemning,  der  havde  været  over  dets  sange,  og  som 
passede  så  godt  til  konferencens  emne  „Jesus  Kristus,  verdens 
Frelser  og  Forløser".    Tilstede  150. 

Konferencen  fortsattes  søndag  morgen  kl.  8,30  med  præste- 
dømsmøde  og  Kvindelig  hjælpeforenings  møde. 

Ved  præstedømsmødet  talte  præsident  Henry  Løjborg  og  mis- 
sionspræsident  Edward  H.  Sørensen  om  præstedømmets  pligter 
og  ansvar  og  opmuntrede  brødrene  i  deres  ansvarsfulde  kald. 
Tilstede  41. 

Ved  Kvindelig  hjælpe/forenings  møde,  som  blev  ledet  af  str. 
Minnie  B.  Sørensen,  gav  hovedbestyrelsen  forskellige  instruktio- 
ner, og  søstre  fra  Esbjerg,  Fredericia  og  Kolding  gav  i  taler  og 
sange  deres  bidrag  til  den  gode  ånd,  der  var  tilstede,  ligesom 
Kvindelig  hjælpeforenings  kor  under  missionær,  str.  Alice  Ras- 
mussens ledelse  glædede  os  med  sang.  Til  slut  talte  præsident 
Richard  C.  Jensen  til  søstrene.    Tilstede  42. 

Søndag  kl.  10  afholdtes  søndagsskole,  hvor  der  først  vistes  et 
program  fra  de  forskellige  søndagsskoler  i  distriktet.  Særlig 
interessant  var  det  at  se,  hvorledes  børnene  i  1.  klasse  under- 
vises ved  hjælp  af  billeddemonstration.  Efter  programmet  blev 
tiden  overgivet  til  missionspræsidenten,  som  kaldte  12  missio- 
nærer fra  de  forskellige  byer  i  distriktet  frem,  og  de  gav  hver 
en  kort  tale  over  konferencens  emne.    Tilstede  156. 

Kl.  14  afholdtes  et  nadver-  og  vidnesbyrdmøde.  Efter  velsig- 
nelse af  et  lille  barn  og  håndspålæggelse  af  5  nye  søskende,  blev 
Kirkens  autoriteter  opretholdt,  og  efter  nadveren  havde  søsken- 
de lejlighed  til  at  bære  deres  vidnesbyrd.  Særlig  betagende  var 
det,  da  br.  Rasmussen  fra  Haderslev,  som  er  invalid,  stod  op 
og  bar  sit  brændende  vidnesbyrd  om  den  glæde  og  velsignelse, 
han  føler  ved  evangeliet.    Tilstede  90. 

Konferencens  sidste  møde  afholdtes  søndag  aften  kl.  19.  Ef- 
ter   distriktspræsident  J.  G.  Bjarnson    havde    budt    velkommen, 

blev  tiden  overgivet  til  missionspræsident  Edward  H.  Søren- 
sen, som  først  gav  ordet  til  2.  rådgiver  i  missionens  præsident- 
skab, præsident  RieJhard  C.  Jensen,  der  talte  om  sit  personlige 
vidnesbyrd  om,  hvorledes  vi  gennem  evangeliet  kan  se,  at  Gud 
elskede  verden,  at  han  gav  sin  Søn,  for  at  vi  kan  frelses.  1.  råd- 
giver i  missionens  præsidentskab,  præsident  Henry  Løjborg, 
talte  derefter  om  Kristi  genkomst  og  om,  at  vi  må  være  forbe- 
redt og  ikke  tænke  så  meget  på  vort  eget  kors,  men  på  at  hjælpe 
andre  med  at  bære  deres.  Til  sidst  talte  missionspræsidenten 
om  den  tro,  vi  har  på  livet  efter  døden,  og  om  Kristus  som  men- 
neskehedens store  læremester,  der  har  sagt:  „Jeg  er  vejen, 
sandheden  og  livet,  der  kommer  ingen  til  Faderen  uden  ved 
mig." 

Imellem  talerne  hørte  vi  forskellige  sang-  og  musiknumre  af 
koret  og  af  søskende  og  missionærerne  fra  distriktet.  Tilste- 
de 118. 

Alle  konferencens  møder  var  under  præsidium  af  missions- 
præsident  Edward  H.  Sørensen  og  under  ledelse  af  distrikts- 
præsident  J.  G.  Bjarnson. 

Mandag  aften  afholdtes  en  vellykket  fest  under  Esbjerg  grens 
ledelse.  Efter  forskellige  sang-  og  musiknumre  viste  missions- 
præsidenten  nogle  udmærkede  film,  som  han  selv  havde  opta- 
get, hvorefter  der  var  salg  af  forfriskninger.    Tilstede  95. 

M.  K. 

Eksemplets  magt  i  kredslærerarbejdet. 

Mange  kredslærere  har  hesikæftiget  sig  stærkt  med,  hvilken 
slags  budskab  de  skulle  give  i  hvert  hjem.  Selvom  det  er  me- 
get vigtigt,  at  hver  familie  får  et  virkelig  godt  budskab,  så  skulle 
der  dog  også  tages  et  vist  hensyn  til  en  bestemt  del  af  kreds- 
lærerarbejdet, som  er  af  stor  betydning  for  enhver  kredsdærers 
fremgang.  Goldsmith  sagde:  „Man  kan  give  en  bedre  prædiken 
ved  hjælp  af  sit  eget  liv  end  ved  hjælp  af  læberne". 

Værdien  af  at  sætte  et  godt  eksempel  kan  ikke  overdrives. 
Kredslærere  skulle  først  optage  de  lærdomme  i  deres  eget  liv, 
som  de  håber  at  gøre  til  fundamental  betydning  i  andre  men- 
neskers liv.  Paulus  lagde  eftertryk  på  vigtigheden  af"  både 
lærdommens  ord  og  eksempel,  idet  han  sagde:  „Giv  agt  på  dig 
selv  og  på  undervisningen;  hold  ved  dermed,  thi  når  du  gør 
dette,  skal  du  frelse  både  dig  selv  og  dem,  som  hører  dig."  (I 
brev  til  Timotheus,  4:  16.). 

Ved  samme  lejlighed  lagde  Paulus  eftertryk  på  eksemplets  be- 
tydning, idet  han  formanede  den  unge  Timotheus  på  følgende 
måde:  „Lad  ingen  ringeagte  dig  for  din  ungdoms  skyld,  men 
bliv  et  forbillede  for  dem,  som  tror,  i  tale,  i  vandel,  i  kærlighed, 

i  tro,  i  renhed!"  (I  brev  til  Timotheus,  4:12.)  Paulus  under- 
stregede her,  at  eens  opførsel  og  eksempel  på  bedste  måde  viser 
eens  ægte  oprigtighed. 

Næsten  enhver  efterligner  ubevidst  et  eller  andet  karakter- 
træk hos  andre.  Derfor  udøver  gode  eksempler  så  stor  indfly- 
delse på  vore  medmennesker.  Eksempler  fordrer  respekt  og 
skaber  ønsket  om  at  leve  på  samme  måde  som  de,  der  beundres 
og  æres  for  deres  retskaffenhed  og  gode  karakter. 

Kredslærerarbejdets  vigtigste  krav  er  at  vide,  hvad  man  skal 
lære  søskende  om,  og  hvordan  man  skal  lære  dem  det.  Eksemp- 
let er  det  bedste  middel  at  undervise  ved.  Dersom  alle  kreds- 
lærere  først  ville  sætte  et  eksempel,  så  ville  det  forenkle  proble- 
met om,  hvad  der  skulle  læres. 

(Oversal  fra  „The  Improvement  Era".) 


Emigranten. 


Det  lokker  og  drager  derude  mod  vest, 

hvor  bjergene  stræber  mod  sky, 

og  skal  jeg  end  stride  mod  storm  og  blæst, 

jeg  veed,  jeg  finder  et  ly. 

Det  ulmer  og  gløder  i  hjertet  herinde, 

når  budskabet  drager  mig  frem, 

min  sjælefred  jeg  altid  vil  finde 

så  nær  mit  himmelske  hjem. 

Og  skal  jeg  end  kæmpe  hver  dag  og  hver  stund 

med  mig  selv  og  andre  derude, 

og  falder  tanken  på  mark  og  lund, 

og  vædes   end  øjnenes  rude, 

da  søger  jeg  lykken  på  vej  og  sti, 

og  freden  i  hjemmet  går  ind, 

aldrig  vil  jeg  gå  i  hi, 

men  kæmpe   med  fredfyldt   sind. 

Nu  drages  der  atter  mod  Zions  land 

mod  håbet  og  længselens  stad, 

langt  bort  fra  hjemmets  smilende   strand 

jeg  synger  mit  afskeds  kvad. 

Farvel  mine  søstre  og  brødre  kær', 

vi  mødes  dog  atter  engang, 

må  Gud   velsigne  jer  hver  især 

og  syng  til  Guds  pris  en  sang! 

Br.  Rudolf  K'ær. 
Århus. 

Fra  missionsmarken 


De  unge  kan! 


Billede  taget  under  banketten  i  Kobenhavn  gren. 


Lørdag  aften  den  17.  manis  blev  der  i  Kobenhavn  gren  af- 
holdt en  banket  for  Kirkens  ungdom,  det  vil  sige  M-mændene, 
Gleanerpigerne  og  Mia  Maids  og  enkelte  specielt  indbudte.  Vi 
var  inviterede  til  kl.  18  og  var  blevet  anmodet  om  at  møde  op 
med  godt  humør  og  spisebestik,  hvilket  vi  selvfølgelig  alle  efter- 
kom, i  hvert  fald  for  det  førstes  vedkommende.  Vore  unge 
værtsfolk,  M-mænds-  og  Gleanerrådet,  havde  slået  sig  sammen 
med  lederne  for  M-mændene  og  Gleanerpigerne  og  arrangeret 
en  virkelig  dejlig  og  fornøjelig  aften  for  de  61,  som  var  mødt 
op.  Da  vi  kom  ind  i  salen,  var  der  dækket  lange  borde,  som  var 
festligt  pyntede  med  blomster  og  levende  lys.  Efter  en  kort 
velkomst  og  velsignelsen  af  maden  gik  vi  i  gang  med  den  lækre 
middag,  som  smagte  vidunderligt.  Under  middagen  blev  der 
holdt  en  del  taler,  sunget  specielle  forfattede  sange  i  aftenens 
anledning,  ja,  der  var  endog  en  „banketpost"  med  personlige 
hilsener  til  flere  af  festens  deltagere.  Efter  middagen  blev  tiden 
overgivet  til  præsident  Edward  H.  Sørensen  og  hans  hustru,  som 
ledede  os  i  forskellige  fornøjelige  selskabslege.  Aftenen  sluttede 
med  dans  for  de  lokale  søskende  og  venner,  og  det  var  en  træt 
men  alligevel  glad  ungdom,  der  omsider  tog  afsked,  og  alle  var 
enige  om,  at  de  havde  tilbragt  en  uforglemmelig  aften. 

Bestyrelsen  i  ungdomsforeningen  ønsker  at  sige  en  inderlig 
tak  til  alle,  som  medvirkede  til  at  gøre  denne  aften  så  festlig; 

vi  påskønner  meget  deres  store  arbejde,    og    vi  opfordrer  dem 
til  at  fortsætte  på  den  vej,  de  er  begyndt.    Hjertelig  tak! 

På  ungdomsforeningens  vegne, 
Thora    Clausen, 
præsiden  tinde. 

Nyt  fra  Odense  gren. 

Kvindelig  hjælpeforenings  fødselsdag  blev  fejret  på  en  smuk 
måde  i  Odense  gren,  idet  der  var  planlagt  et  program  med  taler, 
underholdning,  og  til  slut  bød  man  på  et  chokoladebord,  hvis 
alsidige  indhold  var  blevet  skænket  af  søstrene  og  venner,  der 
altid  stiller  sig  beredvillig,  når  de  bliver  bedt  om  hjælp. 

I  påsken  havde  G.  U.  F.  planlagt  en  udflugt,  men  desværre 
satte  sne  og  regn  en  stopper  for  et  sådant  arrangement.  I  ste- 
det spilledes  der  volleyball  i  O.  B.  C.  hallen  i  to  timer,  hvoref- 
ter der  var  bordtennisturnering  i  kirken.  Dagen  sluttede  med 
en  biograftur  for  alle  deltagerne,  hvor  man  så  „Annie  Get  Your 
Gun". 

Nyheder  fra  Horsens. 

Lørdag  den  17.  marts  afholdtes  en  basar,  hvortil  der  var  mødt 
ca.  250  søskende  og  venner,  som  alle  tilbragte  en  dejlig  aften  i 
hinandens  selskab.  Århus  grens  sangkor  var  kommet  tilstede 
for  at  synge  nogle  få  numre.  Den  store  sal  i  håndværkerforenin- 
gen var  meget  smukt  pyntet.  Halvdelen  af  programmet  blev  ud- 
fyldt med  en  morsom  sketch.  Ved  basaren  var  der  mange  for- 
skellige boder,  og  Kvindelig  'hjælpeforening  sørgede  for  mange 
gode  sager  til  at  spise.  W.  E. 


DÅB 


KØBENHAVN: 

1.  april: 
Thora     Karoline     Henriksen, 

døbt  af  ældste  Verl  H.  Peter- 
sen, håndspålæggelse  af  mis- 
sionspræsident  Edward  H.  Sø- 
rensen. 

Inger  Tove  Hentzen,  døbt  af 
ældste  Knud  Hentzen,  håndspå- 
læggelse af  samme. 

Carl  Martinus  A.  Sjøberg, 
døbt  af  ældste  Hersehel  Peder- 
sen, håndspålæggelse  af  sam- 
me. 

Michaela     Kristine     Sjøberg, 


døbt  af  ældste  Verl  H.  Peter- 
sen, håndspålæggelse  af  sam- 
me. 

Tove  Sjøberg,  døbt  af  ældste 
Verl  H.  Petersen,  håndspålæg- 
gelse af  ældste  Roger  L.  Han- 
sen. 

Ulla  Sjøberg,  døbt  af  ældste 
Verl  H.  Petersen,  håndspålæg- 
gelse af  ældste  Henry  J.  Løj- 
borg. 

Edith  Ella  Sjøberg,  døbt  af 
ældste  Verl  H.  Petersen,  hånds- 
pålæggelse af  ældste  Richard 
C.  Jensen. 

ESBJERG: 

14.  marts:  Birthe  Lizzie  Jørgensen,  døbt 

Agnes  Betty  Gellert,  døbt  af  af  ældste  V.  Rex  Smith,  bånds- 

ældste  Milo  L.  Price,  håndspå-  pålæggelse  af  samme, 

læggelse  af  samme. 

Vi  ønsker  de  nye  søskende  hjertelig  til  lykke  og  velkommen 
i  Kirken. 

Velsignelser: 

Ålborg:  4.  februar:  Harald  E.  Jensen  og  Anne  Oline  Sø- 
rensen Jensens  tre  børn,  Torben  Vinther  Falch  Jensen,  Birger 
Vinther  Falch  Jensen  og  Grete  Vinther  Falch  Jensen,  blev  vel- 
signede af  henholdsvis  ældste  Theodor  Alfred  Madsen,  ældste 
Jacob  C.  Jensen  og  ældste  Val  J.  Hancock. 

Robert  H.  Røgilds  og  Christa  Henriette  Madsen  Røgilds'  to 
børn,  Gilbert  Røgilds  og  Grethe  Røgilds,  velsignede  af  hen- 
holdsvis ældste  Val  J.  Hancock  og  ældste  Stant  Johnson. 

4.  marts:  Hilmar  F.  Lassen  og  Oda  Helene  Nielsen  Lassens 
lille  søn  blev  velsignet  af  ældste  Hilmar  Lassen  og  givet  nav- 
net John  Hilmar  Lassen. 

Århus:  16-  marts:  Otto  H.  Møller  og  Edith  Kajhøj  Petersen 
Møllers  søn,  Carl  Møller,  blev  velsignet  af  ældste  Don  L.  Chri- 
stensen. 

Ordinationer: 

Ålborg:  18.  marts:  Jens  Marinus  Kristensen  ordineret  til 
diakon  af  ældste  Val  J.  Hancock. 

Århus:  12.  marts:  Otto  Henri  Møller  ordineret  til  diakon 
af  ældste  Don  L.  Christensen. 

Niels  Rasmus  Nielsen  ordineret  til  lærer  af  ældste  F.  Boyd 
Russell. 

Odense:  5.  marts:  Wilhelm  Hansen  ordineret  til  diakon 
af  ældste  Douglas  Andrus. 

Fødselsdag: 

Frederikshavn:  Den  15.  april  fyldte  søster  Edel  H.  Nielsen 
Jakobsen  80  år,  og  vi  vil  herved  ønske  søster  Nielsen  hjertelig 
til  lykke  med  fødselsdagen! 

Emigrationer: 

København:  19.  marts:  Følgende  søskende  emigrerede  til 
Magrat,  Alberta,  Kanada:  Jean  Gilbert  Hansen,  Edith  Ragnhild 
Hansen,  Elo  Helton  Rafn  Hansen,  Ketty  E.  Rafn  Hansen  og 
Kirsten  Annette  Hansen. 

29.  marts:  Ane  Lise  Olsen  emigrerede  til  Salt  Lake  City,  Utah. 

Iva  Anna  Larsen  emigrerede  til  Ogden,  Utah. 

Ålborg:  16.  februar:  Ella  Jensen  Nielsen  emigrerede  til  Salt 
Lake  City,  Utah. 

Århus:  .26.  marts:  Tove  Katrine  Bruun  emigrerede  til 
Draper,  Utah. 

4.  april:  Marius  Christian  Nielsen  og  Margrethe  Nielsen  emi- 
grerede til  Salt  Lake  City,  Utah. 

Esbjerg:  29.  marts:  Benjamin  Andersen  emigrerede  til  Salt 
Lake  City,  Utah. 


Missionærforflyttelser: 

Den  29.  marts:  Francille  B.  Hansen  fra  København  til  Odense. 
Marilyn  Baird  fra  Esbjerg  til  København. 
Alice  Fay  Rasmussen  fra  Odense  til  Esbjerg. 
Den  30.  marts:    Ingeborg  O.  Petersen    og    Niels  L.  Petersen 
fra  Odense  til  Århus. 

James  P.  Thomas  fra  Herning  til  Århus. 

Douglas  R.  Harmon  fra  Århus  til  Herning. 

Den  3.  april:    Larry  D.  Slaughter  fra  København  til  Slagelse. 

Den  10.  april:    Keith  Johnson  fra  Randers  til  Horsens. 

Wayne  Ellingson  fra  Horsens  til  Randers. 

Dan  W.  Andersen  fra  København  til  Sønderborg. 

Robert  Breinholt  fra  Sønderborg  til  Århus. 


Missionærafløsninger: 

Følgende  missionærer  er  blevet  hæderligt  afløst  fra  deres 
arbejde  i  den  danske  mission: 

Den  3.  april:  N.  Mardell  Nielsen  efter  sidst  at  have  arbejdet 
i  Slagelse. 

Den  7.  april:  Cecil  W.  Hopkins  efter  sidst  at  have  arbejdet 
i  Århus. 

Den  16.  april:  Roger  L.  Hansen  efter  sidst  at  have  arbejdet 
i  København. 

Den  18.  april:  John  D.  Wall  efter  sidst  at  have  arbejdet  i 
København. 

Den  18  april:  Brentnall  H.  Barlow  efter  sidst  at  have  arbej- 
det i  Odense. 

Den  1.  maj:  Don  L.  Christensen  efter  sidst  at  have  arbejdet 
i  Århus. 

Den  1.  maj:  F.  Boyd  Russell  efter  sidst  at  have  arbejdet  i 
Århus. 

Den  1.  maj:  Hollis  R.  Johnson  efter  sidst  at  have  arbejdet 
i  Odense. 

Den  1.  maj:  LaVerle  Morley  efter  sidst  at  have  arbejdet  i 
København. 

Følgende  byer  er  blevet  genåbnet  af  missionærerne 
den  1.  februar  1951: 

Åbenrå  —  af  ældste  LaMoine  Anhder  og  ældste  James  O. 
Mason. 

Løgstør  —  af  ældste  Clyde  J.  Cooley  og  ældste  Frank  E. 
Lund. 

Helsingør  —  af  ældste  John  G.  Bjarnson  og  ældste  Kenneth  B. 
Baugh. 

Viborg  —  af  ældste  Hyrum  M.  James  og  ældste  Vernon  A. 
Hansen. 

Fra  den  1.  april  1951  vil  Viborg  høre  ind  under  Ålborg  di- 
strikt i  stedet  for  som  før  under  Århus  distrikt. 


Alt  stof,  som  ønskes  optaget  i  „Skandinaviens 
Stjerne",  bedes  indsendt  til  „Skandinaviens  Stjernens 
kontor,  Priorvej  12,  København  F„  inden  den  10.  i 
måneden  forud  for  den  måned,  hvor  det  ønskes  ud- 
givet. 

